
BDIJTE DAKLE JER NE ZNATE DANA NI ČASA! (MT 25, 13)

Kako je lijepo i dragocjeno iskustvo “prihvaćenosti” i gostoljubivosti koje možemo naići u obilasku pojedinih osoba. Znate, onaj osjećaj da smo “dobro došli” kod nekoga, puno nam znači. U suprotnom, nije ni malo ugodno kada je ozračje na koje nailazimo “hladno i odbijajuće”… Znamo li, dragi vjernici, da se Bog raduje svakom susretu s nama? Prije nekoliko dana sjetili smo se naših dragih pokojnika, razmišljali o svetima na nebu, ali i o smislu našeg vlastitog života. Evo, i ove nedjelje nam Crkva nudi Božju riječ koja govori o smislu života i smrti, o Bogu koji nas poziva na duhovnu budnost i neminovni susret s njime…Pitanje je samo koliko smo mi spremni za taj susret? Računamo li još uopće s Isusovim dolaskom? Kako shvaćamo nebo? U Matejevo doba jedni su čekali neodgovorno, ludo kao da će Gospodinov dolazak biti odgođen na beskonačnost. Drugi su čekali spavajući, isključujući se iz povijesnog svijeta kao da je kršćansko poslanje u svijetu sasvim obavljeno. Dragi čitatelju, razmisli malo o stvarnosti ili doživljaju zatvorenih vrata! Kako je to teška riječ, pogotovo kad je izrečena za svu vječnost: Ne poznam vas!  Mirovinsko osiguranje neće biti dostatno u tim trenutcima, banka s debelim računom još manje! Današnja prispodoba poručuje nam da luč našeg života ne gori vječno. Upozorava nas na opasan duhovni stav nebrige, nemara, lakomislenosti kojom se mnogi ljudi kobno poigravaju vlastitim spasenjem i spasenjem drugih s kojima žive. Poruka ovonedjeljnih čitanja: Neophodno je biti duhovno budan i raspoznavati znakove vremena. Neophodno je imati dovoljno ulja u životnom vrču: ulja vjerovanja, ulja nade i ulja ljubavi… Ulje je zapravo cijela moja nutrina pred Bogom. Slušati zvuk svadbene melodije u ušima na svakoj svetoj misi ili ispovijedi, osposobljava nas da nađemo i uzmemo ovo životno ulje i da sa zaručnikom Kristom uđemo u svadbenu dvoranu.
župnik Ante Šiško

IZ  KNJIGE MUDROSTI
MUDROST NALAZE ONI KOJI JE TRAŽE.

PSALAM 63: TEBE ŽEĐA DUŠA MOJA, GOSPODINE, BOŽE MOJ!

DRUGO ČITANJE (1SOL 4,13-18)
IZ 1. PAVLOVE POSLANICE SOLUNJANIMA
BOG ĆE ONE KOJI USNUŠE U ISUSU, PRIVESTI ZAJEDNO S NJIME.

EVANĐELJE  (Mt 25, 1-13)
IZ SVETOG EVANĐELJA PO MATEJU
   
U ono vrijeme: Reče Isus svojim učenicima ovu prispodobu: »Kraljevstvo će nebesko biti kao kad deset djevica uzeše svoje svjetiljke i iziđoše u susret zaručniku. Pet ih bijaše ludih, a pet mudrih. Lude uzeše svjetiljke, ali ne uzeše sa sobom ulja. Mudre pak zajedno sa svjetiljkama uzeše u posudama ulja. Budući da je zaručnik okasnio, sve one zadrijemaše i pozaspaše. O ponoći nasta vika: ’Evo zaručnika! Iziđite mu u susret!’ Tada ustadoše sve one djevice i urediše svoje svjetiljke. Lude tada rekoše mudrima: ’Dajte nam od svoga ulja, gase nam se svjetiljke!’ Mudre im odgovore: ’Nipošto! Ne bi doteklo nama i vama. Pođite radije k prodavačima i kupite!’ Dok one odoše kupiti, dođe zaručnik: koje bijahu pripravne, uđoše s njim na svadbu i zatvore se vrata. Poslije dođu i ostale djevice pa stanu dozivati: ’Gospodine! Gospodine! Otvori nam!’ A on im odgovori: ’Zaista kažem vam, ne poznam vas!’ Bdijte dakle jer ne znate dana ni časa!«




PASTORALNE AKTIVNOSTI I MOLITVENI SUSRETI U ŽUPI 

DUHOVNA PRIPRAVA ZA ZLATNI JUBILEJ –
 PROGRAM TRODNEVNICE UOČI 50. OBLJETNICE OSNUTKA ŽUPE

Ususret velikoj proslavi 50 godina od osnutka naše župne zajednice svetih Ćirila i Metoda, pozivamo sve župljane, prijatelje i vjernike grada Osijeka na trodnevnu duhovnu obnovu.
Dođite srcem zahvaliti za pola stoljeća milosti, rasta i zajedništva!


🌟 PRVA VEČER: četvrtak, 12. studenog 2026. - Svjedočanstvo vjere i cjelonoćno klanjanje
18.00 sati: Sveta krunica i prigoda za svetu ispovijed
18.30 sati: Svečano misno slavlje; Predvoditelj: vlč.mr. Josip Majdandžić, župnik u miru
Nakon mise (od 19.30 sati) – Početak cjelonoćnog euharistijskog klanjanja pred Presvetim Oltarskim Sakramentom koje će trajati kroz cijelu noć, sve do 7.00 sati ujutro. U nastavku  je nalazi raspored klanjanja po interesnim skupinama naše župe. 
Potičemo sve župljane da kroz noć odvoje sat vremena za tihu molitvu u crkvi.

RASPORED DEŽURSTVA CJELONOĆNOG KLANJANJA:

19.30-21.00: Dječji zbor, ministranti i župnik
21.00-22.00: Čitači u župi i roditelji ovogodišnjih prvopričesnika i krizmanika
22.00-23.00: Krizmanici druge godine sa kapelanom 
23.00-24.00: Marijina Legija, prikupljači milostinje i izvanredni djelitelji pričesti
24.00-01.00: Zajednica Bezgrešnog Srca Marijina
01.00-02.00: Molitvena zajednica „Totus tuus“
02.00-03.00: Vjeroučitelji u župi
03.00-04.00: Misijska zajednica „Cor Unum“, biblijska i novinarska skupina
04.00-05.00: Zboraši u župi (iz sva četiri zbora pjevači zajedno)
05.00-06.00: Pastoralno i ekonomsko vijeće
06.00-07.00: Svećenici u župi


🌟 DRUGA VEČER: petak, 13. studenog 2026. - Zajedništvo u pjesmi i slavljenju
18.00 sati: Sveta krunica i prigoda za svetu ispovijed
18.30 sati: Svečano misno slavlje; Predvoditelj: preč. Mato Gašparović, ravnatelj UZUK-a
Nakon mise – Koncert duhovne glazbe; Izvodi: vlč.mr. Mario Brkić, župnik u Vinkovcima i bivši kapelan u Divaltovoj. Dođite da kroz pjesmu i slavljenje ponovno probudimo uspomene i zahvalnost.

🌟 TREĆA VEČER: subota, 14. studenog 2026. - Bdijenje ususret velikom jubileju
18.00 sati: Sveta krunica i prigoda za svetu ispovijed
18.30 sati: Svečano misno slavlje; Predvoditelj: vlč. Alojzije Kovaček, katedralni župnik u Đakovu
Nakon mise – Večer slavljenja; Predvodi: Matej Galić i Yeshua. Kroz pjesmu, molitvu i slavljenje otvorimo svoja srca za milosti nedjeljnog blagdana.

🌟 PROSLAVA 50. OBLJETNICE OSNUTKA ŽUPNE ZAJEDNICE SVETIH ĆIRILA I METODA U OSIJEKU – NEDJELJA, 15. STUDENOG U 10.30 SATI!

Svečano koncelebrirano euharistijsko slavlje predvodit će đakovačko-osječki nadbiskup mons. dr. Đuro Hranić u nedjelju, 15. studenoga 2026. godine, s početkom u 10:30 sati u župnoj crkvi (Ul. Martina Divalta 71, Osijek). Nakon misnog slavlja svi ste od srca pozvani na domjenak i bratsko druženje uz tamburaše ispred župne crkve … 
Dragi župljani, prijatelji i vjernici grada Osijeka, svi ste radosno pozvani da kroz ove dane duhovno obnovimo našu župnu zajednicu i dostojno proslavimo naš zlatni jubilej!

GENERALNO ČIŠĆENJE CRKVE – POZIV

Poštovani župljani, pred nama je zlatni jubilej naše župe. Stoga župnik poziva sve župljane koji to mogu i žele neka dođu pomoći u čišćenju okoliša crkve i u zajedničkoj 'generalki' u župnoj crkvi , u ponedjeljak, 9. studenog u 15 sati. Očistimo našu crkvu za veliki jubilej koji je pred nama! Svi koji žele doći i pomoći nam u čišćenju neka dođu u planirano vrijeme pred župnu crkvu. 


PASTORALNE AKTIVNOSTI I MOLITVENI SUSRETI U ŽUPI 

SUSRET MARIJINE LEGIJE – svakog ponedjeljka u 17 sati. 
BIBLIJSKA SKUPINA – utorkom nakon večernje mise.
PROBA ZBORA S  MISE U 7.30 - utorkom nakon večernje mise.
PROBA ZBORA S  MISE U 9.00 - svakog utorka u 20.00 sati u „družbaonici“.
PROBA ZBORA „HVALA“ S  MISE U 10.30 - petkom nakon večernje mise.
PROBA ZBORA MLADIH - srijedom nakon večernje mise.
PROBA DJEČJEG ZBORA – subotom u 10.00 sati
KRSNA KATEHEZA ZA RODITELJE I KUMOVE - srijedom nakon večernje mise.
MOLITVENI SUSRET ZAJEDNICE BEZGREŠNOG SRCA MARIJINA – srijedom nakon večernje mise.
EUHARISTIJSKO KLANJANJE  – četvrtkom nakon večernje mise. Dođimo i odmorimo se u Gospodinu!
TOTUS TUUS MOLITVA ZA MLADE – četvrtak u 19.40 sati u vjeronaučnoj dvorani.
MINISTRANTSKI SUSRET – subotom u 10.30 sati.
MOLITVENI SUSRET ZAJEDNICE TOTUS TUUS: subotom u 19 sati.
ŽUPNI CARITAS – Svake prve srijede u mjesecu od 17.00 do 18.00 sati. Zahvaljujemo za svaku donaciju. Ako želite nešto darovati ili trebate pomoć  kontakt telefon je: 098 669 643 (Kristina). 








SPOMEN HODOČAŠĆE U VUKOVAR – SRIJEDA, 18. STUDENOG U 8.00 SATI

Pozivamo da s nama hodočastite u Vukovar te da okupljeni u euharistijskom slavlju i zajedničkoj molitvi iskažemo svoju zahvalnost i poštovanje prema svim stradalnicima Vukovara, Podunavlja, ali i Hrvatskog naroda tijekom Domovinskog rata. Zainteresirani se mogu prijaviti u uredovno vrijeme župnog ureda, najkasnije do ponedjeljka, 16. studenog. Cijena prijevoza je 12 €. Polazak je u 8 sati ujutro, povratak odmah nakon mise. MJESTA U AUTOBUSU JOŠ IMA!

ZAMOLBA ZA GOSTOPRIMSTVO UČENIKA – 21./22. STUDENOG 2026

Isusovačka klasična gimnazija s pravom javnosti u Osijeku domaćin je Smotre zborova katoličkih srednjih škola 21. i 22. studenog u Osijeku. S obzirom da nisu u mogućnosti smjestiti  sve učenike – članove zborova koji dolaze iz udaljenijih hrvatskih gradova, molimo sve naše župljane koji su to u mogućnosti da im iskažu gostoprimstvo i osiguraju noćenje s 21. na 22. studenog uz doručak. Svi koji to mogu i žele neka se što prije jave u župni ured.








DAROVI VJERNIKA ZA INVESTICIJE U CRKVI

[image: ]Za daljnje investicije na crkvi prikupljeno je u proteklom tjednu  155 €.
Svoj dar možete izravno uplatiti na župni račun kod Croatie banke: HR1624850031100252570 svrha uplate: dar za Crkvu; 
ili skeniranjem BAR-CODA . SVIM DAROVATELJIMA OD SRCA HVALA! 


KRŠTENI  



Naša zajednica vjernika imala je radost svjedočiti sakramentu krštenja male novokrštenice: 
To je SOFIJA LUKAČIĆ. 
Roditeljima i kumovima od srca čestitamo i molimo Gospodina za njih kako bi oni uzornim kršćanskim životom odgajali svoju djecu do punine njihove kršćanske zrelosti.

PREŠLI U VJEČNU DOMOVINU  





Otišli su pred nama u Vječnu domovinu: 

DARIO DIMTER (28.9.1965. †  24.10.2026.);
ELIZABETA BUKOVAC (7.2.1939. †  30.10.2026.);
ELIZABETA IVANKOVIĆ (22.10.1936. †  31.10.2026.);

Pokoj vječni daruj im, Gospodine…
Ožalošćenim obiteljima iskrena sućut…


RASPORED MISA I MISNIH NAKANA ZA TJEDAN OD 9. DO 15. STUDENOG 2026. 




	1.
	

PONEDJELJAK,
9.11.2026.
POSVETA LATERANSKE BAZILIKE
	

18.30



	
†  EVICA I †  IVICA ZAHARČEV;
†  DRAGUTIN SASI, †  IVICA BOROVIČKA 
    I SVI ††  IZ OBITELJI MINKOŠ;
††  IZ OBITELJI BILUŠIĆ, LEKO I PLAVŠIĆ

	2.
	UTORAK,
10.11.2026.
SV. LEON VELIKI,
PAPA I CRKVENI NAUČITELJ
	





18:30

	
†  ŽELJKO MACANIĆ;
†  ANA TARABARIĆ;
†  JOSIP ČUKIĆ I ††  IZ OB. ČUKIĆ I NUJIĆ;
†† IZ OBITELJI PERIĆ I GALIĆ

	3.
	SRIJEDA, 
11.11. 2026. 
SV. MARTIN TOURSKI, BISKUP
	




18.30






	† ANA KREMSNER;
† RADOSLAV LEKO;
†† IZ OBITELJI BOSANKIĆ
    I ZAHVALA ZA  ŽIVE; 
ZA † PAPU IVANA PAVLA II

	4.
	ČETVRTAK,  
12.11. 2026. 
1. VEČER  TRODNEVNICE
	






18:30



	† SLAVKO I † ANA GRIZELJ;
† DOMINIK LANDEKA;
† ANTUN I † DRAGICA KEZERLE;
†† IZ OB.  KRALJEVIĆ, MAJDANDŽIĆ I MARIĆ

	5. 
	
PETAK, 
13. 11. 2026.
2. VEČER  TRODNEVNICE 
	

18.30
	† IVANA MATOŠEVIĆ-ILIĆ;
† KATA KIŠ;
† MARICA PAVLOVIĆ-ŠILOVIĆ;
†† IZ OBITELJI HODAK, MOLNAR I UCAJ

	6.
	SUBOTA, 
14.11.2026.
3. VEČER  TRODNEVNICE
	


18:30



	
† LENKA, † ANTON I † KARLO ANDRAČIĆ;
†† IZ OBITELJI TAKAČ I JAKŠIĆ;
† MILE I † MARA MRAVINAC;
† STJEPAN KUZMINSKI


	7.
	
NEDJELJA, 
15. 11. 2026.
50. GODIŠNJICA 
OSNUTKA ŽUPE
33. KROZ GODINU

	
07:30


09.00

10:30





18:30

	†  JOSIP ŠABIĆ I †† IZ OBITELJI ŠABIĆ


†   STANKO I † HELENA KOLARIK


  ZA SVE ŽUPLJANE
†   MIRO VLAŠIĆ, 
† IVAN, † SLAVA I † IVAN PUŠIĆ













RADNO VRIJEME ŽUPNOG UREDA 
PONEDJELJAK – SUBOTA: 8.00 - 12.00  sati;
PONEDJELJAK – PETAK: 17.00 – 18.30 sati

Sve vrste potvrda i informacija možete dobiti u Župnom uredu u navedeno uredovno vrijeme. Župnik i kapelan su na raspolaganju vjernicima svaki dan i ako trebate duhovni razgovor, ispovijed,  nazovite broj župnog ureda 031 / 505 830 i dogovorite s njima susret.


Odgovara: Župa Svetih Ćirila i Metoda, slavenskih apostola, Osijek 9 
Župnik: Ante Šiško 
 www.cirilimetod.hr;  e-mail:  cirilimetod.os@gmail.com; sisko.ante@gmail.com 




Župni listić 
Župe Svetih Ćirila i Metoda - Osijek 9

